লেখালেখির শুরুটা কবিতা দিয়ে, সেই ছোট্টবেলায়। একটা সময় কবিতার খাতাটি হারিয়ে প্রোগ্রামিংয়ের এডিটরটাই হয়ে যায় লেখালেখির নতুন ক্যানভাস। পড়াশোনা সফটওয়্যার ইঞ্জিনিয়ারিংয়ে, ঢাকা বিশ্ববিদ্যালয়ের তথ্য প্রযুক্তি ইনস্টিটিউট থেকে। ছাত্রাবস্থা থেকেই প্রোগ্রামিং-ই ছিল তার ধ্যান-জ্ঞ্যান। প্রোগ্রামিংয়ের জন্যে পছন্দের ভাষা হলো জাভা। জাভা দিয়ে সফটওয়্যার লেখাটা শুধুমাত্র গ্র্যাজুয়েশনের জন্য কিংবা কাজের জন্য নয়, বরং শখের বশেই করেছেন বেশি। জাভার প্রতি ভালোবাসা থেকেই জাভা ইউজার গ্রুপ বাংলাদেশ, (http://www.jugbd.org/) প্রতিষ্ঠা করেছেন।